kardosdrur/scandi-wiki huggingface dataset:
Alimia

Alimia () eller Alimnia (Αλιμνιά) er en græsk ø i Det Ægæiske Hav, beliggende i havområdet mellem Rhodos og Halki, i øgruppen Dodekaneserne. Øen har et areal på 7,4 km2 og har en kystlinje på 21 km. Øen havde en lille befolkning indtil Anden Verdenskrig, men har i de seneste årtier været ubeboet.

Historie 
Øen er nævnt i gamle tekster som Eulimna () og af Plinius den Ældre under navnet Evlimnia og forbundet med to store bugter på øen, Emporio og Saint George, i den østlige og vestlige side af øen, som er sikre naturlige havne. Deres brug i antikken bekræftes af de imponerende værfter der er hugget ind i klippen, og dateres til den hellenistiske periode, da den tilhørte den Rhodiske stat. I den hellenistiske periode, blomstrede, da den rhodiske stat, blev øen befæstet med opførelsen af fæstningen og brugt som ankerplads og observatorium for den rhodiske flåde. Det hellenistiske slot overlevede indtil i dag på den højeste top på østsiden af øen. En del af et hellenistisk slot blev brugt til opførelsen af et middelalderligt slot i 1475, da Rhodos og dets omkringliggende øer blev besat af riddere fra Johanniterordenen. På Emporios kyst fandt man romerske grave og synlige gamle mure og grundlaget for en tidlig kristen basilika.

Bosættelsen Alimia er ligger i den største bugt på øen. Det omfatter flere bygninger, hvoraf de fleste er faldefærdige på grund af man opgav bebyggelsen i 1940'erne. Nordvest for landsbyen, i kort afstand fra kysten, er der en lille sø med saltvand, som er et af de 37 naturlige vådområder i Dodekaneserne.

Kilder og henvisninger 

 Alimia ø
 Beyond Borders Belgien

Dodekaneserne
Øer i Grækenland
De Ægæiske Øer
Sven-Eric Johanson

Sven-Eric Emanuel Johanson (født 10. december 1919 i Västervik, død den 29. september 1997 i Göteborg, Sverige) var en svensk komponist, organist og lærer.

Johanson studerede til organist og musiklærer på det Det Kongelige Musikkonservatorium i Stockholm. Herefter studerede han komposition hos Melcher Melchers i Stockholm, Fartein Valen i Oslo og Luigi Dallapiccola i Firenze. Han skrev tolv symfonier, orkesterværker, kammermusik, operaer, korværker, sange, elektronisk musik, popmusik etc. Han var organist ved Älvsborgs Kirke i Göteborg fra (1952-1977), og underviste som musiklærer og var freelancekomponist.

Udvalgte værker 

 Symfoni nr. 1 "Symfoni ostinat" (1949, Rev. 1954) - for orkester
 Symfoni nr. 2 (1954) "Duinoelegi" - for tenor, kor og orkester / også for strygeorkester som "Elegisk symfoni"
 Symfoni nr. 3 (1956) - for orkester
 Symfoni nr. 4 "En symfoni for stemmer" (1959) - for kor
 Symfoni nr. 5 "Element symfonien" (1965-1968) - for orkester
 Symfoni nr. 6 "Sinfonietta hyrdinde" (1972) - for orkester
 Symfoni nr. 7 "Spillemandssymfoni " (1974) - for orkester
 Symfoni nr. 8 "En Frödingsymfoni" 1983-1984) - for solister, kor og orkester
 Symfoni nr. 9 "Sommersymfoni" (1987) - for orkester
 Symfoni nr. 10 "Symfoni derhjemme" (1990) - for orkester
 Symfoni nr. 11 "Efterårssymfoni" (1991) - for orkester
 Symfoni nr. 12 "Kammersymfoni til minde om Arnold Schönberg" (1992) - for orkester

Eksterne henvisninger 
 om Sven-Eric Johanson på www.musicweb-international.com

Komponister fra Sverige
Organister fra Sverige
Lærere
Josef Jonsson

Josef Jonsson (født 21. juni 1887 i Enköping, Uppsala amt - død 9. maj 1969 i Norrköping, Sverige) var en svensk komponist, pianist, lærer og musikkritiker.

Jonsson studerede klaver og orkestrering hos Ivar Hellman i Norrköbing, og fik rådgivning i komposition og teori af Wilhelm Stenhammar, men var selvlært som komponist. Han skrev tre symfonier, en kammersymfoni, symfoniske digtninge, orkesterværker, kammermusik, koncertmusik, stemmemusik, korværker, klaverstykker etc. Han var musikkritiker for avisen Östergötlands Folkblad fra (1922-1966). Jonsson underviste også som lærer i klaver, teori og violin privat.

Udvalgte værker 

 Symfoni nr. 1 "Nordland" (1919-1922) - for orkester
 Symfoni nr. 2 (1928-1930) - for orkester
 Symfoni nr. 3 (1947) - for orkester
 Kammersymfoni (1920) - for klaver og strygeorkester
 Violinkoncert (1960) - for violin og orkester
 Korallrevet (1916) - for baryton, kor og orkester

Eksterne henvisninger 
 om Josef Jonsson på www.musicweb-international.com

Komponister fra Sverige
Pianister fra Sverige
Lærere
Kritikere fra Sverige
Kongescepter

Kongescepter (Pedicularis sceptrum-carolinum) er en 30-90 cm høj urt, der lever som halvsnylter på andre planter. Den er knyttet til våd næringsrig bund, f.eks. vandløbsbredder, mosekanter, enge, moser og grøftekanter. Kongescepter findes ikke i Danmark.


Beskrivelse 
Kongescepter får en 30-90 cm høj, rank og ugrenet stængel, med få og små stængelblade, som bortset fra størrelsen, har samme form som grundbladene. Grundbladene er lange, smalle og fjerlappede blade, som er samlet i en roset.

Blomsterne er gule, men rødviolet anløbne, og ca. 3 cm lange og blomstrer i juli-august. Bægeret er 5-flliget. Blomsterne er samlet i én akslingnende, endestillet klase. Klasen støttes afægformede højblade.

Habitat 
Kongescepter vokser på fugtige næringsrige lokaliter, som enge, elvbredder, grøftekanter og kær.

Udbredelse 
Kongescpeter er udbredt i Europa og nordlige Asien. I Danmark blev Kongescepter fundet sidste gang i 1949 i et pilekrat i Vestjylland, Karstrup Å, hvor den blev fundet første gang i 1861. Det oprindelige findested blev opdyrket, men i 1925 blev den genfundet i nærheden. Da den er forsvundet her fra, betragtes den nu som Regionalt uddød (RE) på Den danske Rødliste.

Kongescpeter er ikke vurderet på IUCN's rødliste.

Referencer 

 

Sumpplanter
Engplanter
Troldurt
Planter i Danmark
Hayton Castle

Hayton Castle er en befæstet herregård, der ligger nordøst for landsbyen Hayton i Cumbria, England.

Den blev opført i 1300- eller 1400-tallet som beboelsestårn. I 1500- og 1600-tallet blev den udvidet og ombygget til et hus. Hayton Castle er et simpelt rektangulært hus med vindueer fra tre perioder; 1400-tallet, elisabethiansk tid og georgiansk tid. Den har meget tykke mure og tøndehvælv i kælderen. I 1600-tallet blev den beboet af en gren af huset Musgrave.

I 1967 blev den klassificeret som en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Rose Castle

Rose Castle er et 1500 m2 stor befæstet herregård, der ligger omkring 1,5 km fra landsbyen Dalston 6 km syd for Carlisle i Cumbria, England.
Det blev opført som hjem til biskoppen af Carlisle, som den blev brugt som fra 1230 til 2009. Det er tegnet af arkitekterne Anthony Salvin, og Thomas Rickman var ansvarlig for ændringer der blev udført i 1800-tallet.

Det er en listed building af første grad.

I september 2015 blev Rose Castle sat til salg for £2.950.000.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Michail Sjisjkin

Michail Sjisjkin (russisk: Михаи́л Па́влович Ши́шкин), født 18. januar 1961 i Moskva, Rusland er en russisk forfatter som siden 1995 har boet i Zürich, Schweiz. Michail Sjisjkin studerede engelsk og tysk ved Moskvas pædagogiske institut. Han debuterede som forfatter i 1993. Han har vundet litteraturpriser de seneste år.

Forfattere fra Rusland
Marco Friedl

Marco Friedl (født d. 16. marts 1998) er en østrigsk professionel fodboldspiller, som spiller for Bundesliga-klubben Werder Bremen og Østrigs landshold.

Klubkarriere

Bayern München 
Friedl gjorde sin professionelle debut den 22. november 2015 med Bayern Münchens reservehold. Frield debuterede for førsteholdet den 22. november 2017.

Werder Bremen 
Friedl skiftede i januar 2018 til Werder Bremen på en lejeaftale. Han imponerede stort i sin lejeaftale, og han aftale med Bremen blev gjort permanent i maj 2019.

Efter at Ömer Toprak forlod i sommeren 2022, blev Friedl udpeget til klubbens nye anfører.

Landsholdskarriere

Ungdomslandshold 
Friedl har repræsenteret Østrig på flere ungdomsniveauer.

Seniorlandshold 
Friedl debuterede for Østrigs landshold den 7. oktober 2020. Han var del af Østrigs trup til EM 2020.

Titler 
Bayern München

 DFL-Supercup: 1 (2017)

Kilder

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra FC Bayern München
Fodboldspillere fra Werder Bremen
Deltagere ved det europæiske mesterskab i fodbold 2020
Flemming Splidsboel

Flemming Splidsboel Hansen (født den 14. oktober 1968 i Ringkøbing) er seniorforsker ved Dansk Institut for Internationale studier. Han optræder hyppigt i danske medier som ekspert i Rusland og de postsovjetiske forhold  og har skrevet artikler herom til bl.a. Politiken, Berlingske og Jyllandsposten. Han beretter desuden løbende om udviklinger i Rusland fra sin profil på Twitter.

Splidsboel Hansen er uddannet cand. mag. i Russian Central European, East European and Eurasian studies fra Københavns Universitet i 1995  . I 2003 blev han tildelt en ph.d.-grad fra Københavns Universitet.

Hans forskningsarbejde omhandler især forholdene i det postsovjetiske rum, herunder Rusland og Ukraine. Hans fokus er på indenrigspolitiske udviklinger, udenrigspolitik og brugen af militære virkemidler.

Kilder og henvisninger 

Forskere fra Danmark
Hutton in the Forest

Hutton in the Forest er et country house nær landsbyen Skelton i det historiske county Cumberland, der nu er en del af det moderne county Cumbria, England. Det har tilhørt Fletcher-Vane-familien, senest Inglewood-baronerne, siden 1605.

Hutton-in-the-Forest var oprindeligt en middelalderfæstning og Pele toweret er bevaret. Efterfølgende generationer har ændret og udbygget huset på både dyersiden og indersiden fra 1600-tallet til i dag.
Galleriet, der er en sjælden ting i det nordlige England, stammet fra 1630'erne og indeholder tidlige møbler og portrætter. Hall'en, der er opført i 1680, er domineret af en stor trappe, der leder op til en række værelser fra midten af 1700-tallet, inklusive et Cupido-rum.
Salonen er fra omkring 1830 og biblioteket fra 1870, mens Lady Darlington's Room er dekoreret i Arts and Crafts-stil.

Bygningen er åben for offentligeheden fra april til oktober.

Det er en listed building af første grad

Se også 
 Liste over borge og slotte i England

Referencer

Eksterne henvisninger 

Slotte i Cumbria
Kastoria

Kastoria (, Kastoriá, udtalt kastoˈrʝa) er en by i det nordlige Grækenland i periferien Vestmakedonien. Den er hovedstad i den regional enhed Kastoria, i den geografiske region Makedonien. Den ligger på en landtange på den vestlige bred af Orestiadasøen, i en dal omgivet af kalkstensbjerge. Byen er kendt for sine mange byzantinske kirker, byzantinsk og osmannisk arkitektur, søen og den lokale pels-industri.

Galleri

Kilder og henvisninger 

Byer i Grækenland
Vestmakedonien
From Me to You (flertydig)

"From Me to You" er en sang af The Beatles.

From Me to You kan også refere til:
 From Me to You, en EP fra 2012 med Susanna Hoffs
 "From Me to You", en sang komponeret af Fabian Andre
 From Me to You (Yui album), 2006
 From Me to You (Crunchy Black album), 2007
 From Me to You (George Duke album), 1977
 Kimi ni Todoke: From Me to You, a shōjo manga af Karuho Shiina
 "From Me to You", en sang af Janis Ian fra hendes album Between the Lines, 1975
Florina

Florina (, Flórina er en by og kommune i det bjergrige nordvestlige Makedonien, Grækenland. Dens motto er: "Hvor Grækenland begynder".

Byen Florina er hovedstad i Florina regional enhed og er også hjemsted for den navnkundige kommune. Den hører til periferien i Vestmakedonien. Byens befolkning er 17.686 personer (folketælling 2011). Den ligger i en skovklædt dal omkring 13 km syd for Grækenlands internationale grænse til Republikken Nordmakedonien.

Geografi 
.

Florina er porten til Prespa-søerne og, indtil moderniseringen af vejsystemet, til den gamle by Kastoria. Den ligger vest for Edessa, nordvest for Kozani og nordøst for Ioannina og Kastorias byer. Uden for de græske grænser ligger den i nærheden af Korçë i Albanien og Bitola i Nordmakedonien. De nærmeste lufthavne ligger mod øst og syd (i Kozani). Bjergene Verno ligger mod sydvest og Varnous mod nordvest.

Kilder og henvisninger 

Byer i Grækenland
Vestmakedonien
Lowther Castle

Lowther Castle er et country house i det historiske county Westmorland, der nu er en del af Cumbria, England. Det har været ejet til Lowther-familien, og senest jarlerne af Lonsdale siden middelalderen. 

Francis Knollys eskorterede dronning Marie Stuart til Lowther Castle den 13. juli 1568 på hendes vej til Wharton og Bolton Castle. Den nuværende bygning stammer fra slutningen af 1600-tallet, hvor den blev bygget af John Lowther, 1. Viscount Lonsdale

I 1800-tallet blev East India Companys skib HCS Lowther Castle opkaldt efter ejendommen.

Lowther Castle er i dag en ruin, idet kun de ydre mure er bevaret. Interiøret blev fjernet i 1940'erne, og taget blev fjernet i 1957. Det er en listed building af første grad, og den drives som turistattraktion.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Tomáš Souček

Tomáš Souček (født 27. februar 1995) er en tjekkisk professionel fodboldspiller, som spiller for Premier League-klubben West Ham United og Tjekkiets landshold.

Klubkarriere

Slavia Prag 
Souček begyndte sin professionelle karriere med Slavia Prag, hvor han debuterede i 2014. Efter en lejeaftale til FK Viktoria Žižkov i 2015, havde han sit gennembrug hos Slavia. Souček mistede dog sin plads efter en skadesperiode, og blev i 2017 udlånt til FC Slovan Liberec. Efter denne lejeaftale sikrede han igen sin plads på førsteholdet.

Souček blev kåret som årets fodboldspillet i Tjekkiet i 2019. 

Souček var i sin tid hos Slavia med til at vinde det tjekkiske mesterskab og den tjekkiske pokaltunering 2 gange.

West Ham United 
Souček skiftede i januar 2020 til West Ham United på en lejeaftale. Aftalen blev gjort permanent i juni 2020.

Souček vandt i 2020 igen årets spiller i Tjekkiet. Efter 2020-21 sæsonen, blev han valgt til sæsonens spiller i West Ham.

Landsholdskarriere

Ungdomslandshold 
Souček har repræsenteret Tjekkiet på flere ungdomsniveauer.

Seniorlandshold 
Souček debuterede for Tjekkiet landshold den 15. november 2016.

Souček var del af Tjekkiets trup EM 2020.

Titler 
Slavia Prague

 Tjekkiske 1. liga: 2 (2016–17, 2018–19)
 Tjekkiske pokaltunering: 2 (2017–18, 2018–19)

Individuelle

 Årets Spiller i Tjekkiet: 2 (2019, 2020)
 Sæsonens Spiller i West Ham United: 1 (2020–21)

Kilder

Eksterne henvisninger 

 

Fodboldspillere fra Tjekkiet
Fodboldlandsholdsspillere fra Tjekkiet
Fodboldspillere fra Slavia Prag
Fodboldspillere fra FK Viktoria Žižkov
Fodboldspillere fra Slovan Liberec
Fodboldspillere fra West Ham United F.C.
Deltagere ved det europæiske mesterskab i fodbold 2020
FC Neptūnas

Futbolo klubas Neptūnas er en litauisk fodboldklub fra Klaipėda. Klubben har hjemmebane på Central stadion (kapacitet 4.000).

Historie 
Klubben blev stiftet i 2020. For nylig (2021–) spillet i Pirma lyga.

Titler

Nationalt 

 Pirma lyga (D2)
 Vindere (0):
 Antra lyga (D3)
 2. plads (1): 2020

Historiske slutplaceringer

Klub farver

Bane farver

Nuværende trup 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Trænere 
  Donatas Navikas (Januar 2020 – April 2020)
  Kęstutis Ivaškevičius (april 2020 – December 2021)
  Valdas Trakys (December 2021 –)

Noter

Eksterne kilder/henvisninger 
 Officiell Hemsida
 Officiell Hemsida 1lyga.lt (lt)

Fodboldklubber i Litauen
Etableret i 2020
FK Garliava

Futbolo klubas Garliava er en litauisk fodboldklub fra Garliava. Klubben har hjemmebane på Stadion i skole i Adomas Mickus (kapacitet 500).

Historie 
Klubben blev stiftet i 2008. For nylig (2022–) spillet i Pirma lyga.

Titler

Nationalt 

 Pirma lyga (D2)
 Vindere (0):

 Antra lyga (D3)
 4. plads (1): 2021.

Historiske slutplaceringer

Klub farver

Bane farver

Nuværende trup

Trænere 
  Gintautas Vaičiūnas, 2021.
  Vitalijus Stankevičius, siden 2022.

Noter

Eksterne kilder/henvisninger 
 Officiell Hemsida
 Facebook: FK Garliava
 lietuvosfutbolas.lt
 Soccerway
 SofaScore
 Globalsportsarchive
 Officiell Hemsida 1lyga.lt (lt)

Fodboldklubber i Litauen
Etableret i 2008
Be1 NFA

Be1 Nacionalinė Futbolo Akademija er en litauisk fodboldklub fra Kaunas. Klubben har hjemmebane på Stadion i Be1 NFA (kapacitet 500).

Historie 
 Be1 NFA
Klubben blev stiftet i 2019. For nylig (2022–) spillet i Pirma lyga.

Titler

Nationalt 

 Pirma lyga (D2)
 Vindere (0):

 Antra lyga (D3)
 2. plads (1): 2021.

Historiske slutplaceringer

FK NFA

Be1 NFA

Klub farver

Bane farver

Nuværende trup 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Trænere 
  Gintaras Krasauskas (2016 – 2018)
  Pablo Rios Freire (2021 – 2023)
  Miguel Machado (siden augusti 2023)

Noter

Eksterne kilder/henvisninger 
 Officiell Hemsida
 Facebook Be1 NFA
 Facebookseite der Nacionaline futbolo akademija
 lietuvosfutbolas.lt (2021)
 Komandas lapa vietnē lietuvosfutbolas.lt (Be1 NFA)

Fodboldklubber i Litauen
Etableret i 2008
Orlen Deutschland

Orlen Deutschland GmbH er et mellemstort mineraloliefirma med hovedsæde i Elmshorn i Tyskland. Firmaet driver tankstationer under navnet star.

Firmaet tilhører den polske mineralolie- og petrokemikoncern PKN Orlen, beskæftiger omkring 150 medarbejdere og havde i 2018 en omsætning på 3,84 mia. €.

Orlen Deutschland driver på nuværende tidspunkt mere end 580 tankstationer, som hovedsageligt befinder sig i den nordlige del af Tyskland, især i Nordrhein-Westfalen, Niedersachsen, Mecklenburg-Vorpommern, Hamborg, Schleswig-Holstein, Berlin, Brandenburg, Sachsen, Sachsen-Anhalt, Thüringen, Hessen og Rheinland-Pfalz og har dermed en markedsandel på omkring fem procent af det tyske brændstofmarked.

Historie 
Orlen Deutschland blev grundlagt i 2003 med erhvervelsen af 494 tankstationer fra det britiske energifirma BP, den såkaldte Nord-Paket. BP var i rammerne af overtagelsen af Veba Oel og Aral fra Bundeskartellamt forpligtet til at afgive fire procent af den samlede BP-Aral-markedsandel. Købsprisen androg 140 mio. € foruden omsætningsaktiverne på købsdagen, herunder det hidtil største udlandsengagement for et polsk firma.

Den første tankstation under varemærket Orlen i Tyskland åbnede den 6. juni 2003 i Berlin under medvirken af den daværende tyske samfunds- og arbejdsminister Wolfgang Clement og den daværende polske minister for samfund, arbejde og socialpolitik, Jerzy Hausner.

Varemærker 
Firmaet, hvis navn er afledt af det polske ord orzeł (), og energia (), driver i dag primært sine tankstationer under navnet Star (563 stationer). Desuden drives et mindre antal stationer under navnene Orlen og famila.

Oprindeligt havde Orlen tænkt sig at etablere deres tankstationsnet på det tyske marked under navnet Orlen. Af strategiske årsager valgte man dog allerede i 2007 at stille mærket Star i centrum for sin branding.

Aktuelle udviklinger 
På det sidste har Orlen i 2010 opkøbt i alt 56 tankstationer fra konkurrenten OMV. Med dette køb udvidede Orlen deres tankstationsnet til 574 byer og især sin tilstedeværelse i Sachsen og Thüringen.

Referencer

Eksterne henvisninger 

 Orlen Deutschland 
 Star 

Tankstationer
Energivirksomheder fra Tyskland
Etableret i 2003
Harpax

Harpax eller harpago (på koiné græsk: ]ἅρπαγα) var en romersk katapult-affyret entréhage opfundet af Marcus Vipsanius Agrippa til brug mod Sextus Pompejus i søslagene under Den Sicilianske Krig.

Harpaxen tillod et fjendtligt fartøj at blive harpuneret og derefter trukket nærmere med henblik på at kunne bordes. Det blev først indsat i Slaget ved Naulochus 36 f.Kr. Appian forklarer, "at enheden blev kaldt 'grebet', et stykke træ, fem cubit langt, ombundet med jern og med ringe i hver ende. Til en af disse ringe var selve hagen (en jernklo) fastgjort, og til den anden talrige reb, som ved hjælp af et spil trak den, efter at den var skudt af fra katapulten og havde ramt et af fjendens skibe.

Harpaxen havde den klare fordel i forhold til den traditionelle flåde-bordingsenhed, corvussen, at den var meget lettere. En corvus-landgangsbro vurderes til at have vejet et ton. Harpaxen kunne på grund af sin lette vægt kastes over lange afstande. Den blev affyret fra en ballist, som var den en tung dartpil. Desuden bestod harpaxen af jernbånd, der ikke kunne overskæres, og rebene kunne på grund af entrehagens længde heller ikke overskæres. Appian bemærker: "Da dette apparat aldrig havde været kendt før (red. denne krig), havde fjenden ikke forsynet sig med leer monterede på lange stænger til sit forsvar." 

En opgørelse over det samlede antal tilskadekomne, giver et helhedsbillede af skydemaskinens effektivitet: Agrippas fjende Sextus mistede 180 ud af en samlet styrke på i alt 300 krigsskibe - herunder 28 ved vædring samt 155 ved tilfangetagelse og ved brand.

Se også 
 harpe

Referencer 

Skydevåben
Belejringsvåben
Klassisk mekanik
Ptolemaida

Ptolemaida ( (Ptolemaïda), Katharevousa: Πτολεμαΐς, Ptolemaïs,) er en by og en tidligere kommune i den regional enhed Kozani, Vestmakedonien, Grækenland. Siden kommunalreformen i 2011 er den en del af kommunen Eordaia, som den er hovedsæde for og en kommunal enhed. Den er kendt for miner med brunkul og sine kraftværker.

Geografi 

Ptolemaida ligger midt på Eordaia-plateauet i den nordlige del af Kozani-regionen i en højde på 600 moh. Der findes ingen højdedrag inden for flere kilometer fra byen. Ikke desto mindre er Ptolemaida indrammet af bjerge mod syd, vest og øst. Sydvest for byen ligger bjerget Siniatsiko (Askio; 2.111 moh.), som med sine udkanter også delvist omfatter Ptolemaida i syd i en afstand af flere kilometer. Mod øst-nordøst ligger foden af Vermio-bjergene med toppene Mavri Petra (2.027 moh.), Palati (1.895 moh.) og Vermio (2.050 moh.). Øst for Ptolemaida ligger toppen Kokkini Magoula (1.485 moh.), som også hører til Vermio-bjergene. Mod nordvest ligger Cheimatitidia-søen og højdedragene af Vitsi-massivet (eller Verno; 2128 moh.), og vest for byen går Askio-bjerget sammen med Korisos-bjerget (1.386 moh.). Mellem Korisos, Askio på den ene side og Vitsi på den anden side fører Klissoura-passet til Kastoria.

Afstanden til den sydlige regionalhovedstad Kozani er 28 km, til den nordvestlige Florina 54 km og til den øst-nordøstlige by Edessa er der også 54 km. Afstanden til den østlige by Thessaloniki er ca. 150 km.

Kilder og henvisninger 

Byer i Grækenland
Vestmakedonien